Document ID: /roh_data/filtered/fineweb-2-filterrobots_roh.jsonl.gz/37376

En mintga sessiun han las deputadas ed ils deputads la pussaivladad da tschentar dumondas actualas. A Mario Salis da la PPS fa quai quitads, che ils pestgaders dal'Engiadin'Ota peglian adina damain pèschs. Pertutgads èn ils pestgaders cun bartga - la preda che manca ad els è il salmelin da lag. Mario Cavigelli ha lura dà resposta: Ina retschertga en differents lags en Svizra - tranter auter er en il lag da Segl ed en il lago di Poschiavo - haja mussà, ch'il dumber da pèschs a Poschiavo e quasi il medem sco en il lag da Segl. Dentant las cifras da preda creschan a Poschiavo. Ils experts supponian, che quai saja pli grev da pigliar ils pèschs a Segl perquai che quels hajan midà lur nutriment. Els maglian dapli plancton e betg pli tants insects. Uscha na tira la estga dals pestgaders betg pli tant.
RR Actualitad 12:00